Predlog SKLEP EVROPSKEGA PARLAMENTA IN SVETA o uporabi sredstev Evropskega sklada za prilagoditev globalizaciji v skladu s točko 13 Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju (vloga EGF/2014/004 ES/Comunidad Valenciana, kovinski izdelki) /* COM/2014/0515 final */





OBRAZLOŽITVENI MEMORANDUM OZADJE PREDLOGA 1. Pravila o finančnih prispevkih iz Evropskega sklada za prilagoditev globalizaciji (ESPG) so določena v Uredbi (EU) št. 1309/2013 Evropskega parlamenta in Sveta z dne 17. decembra 2013 o Evropskem skladu za prilagoditev globalizaciji (2014–2020) in razveljavitvi Uredbe (ES) št. 1927/2006[1] (v nadaljnjem besedilu: uredba o ESPG). 2. Španski organi so vložili vlogo EGF/2014/004 ES/Comunidad Valenciana, kovinski izdelki, za finančni prispevek iz ESPG zaradi odpuščanja presežnih delavcev in opustitve dejavnosti v smislu člena 3 uredbe o ESPG (v nadaljnjem besedilu: odpusti) v 142 podjetjih, ki delujejo v panogi, razvrščeni v oddelek 25 NACE Revizija 2 (Proizvodnja kovinskih izdelkov, razen strojev in naprav)[2], v regiji Comunidad Valenciana na ravni NUTS 2 (ES52). 3. Komisija je vlogo temeljito proučila in v skladu z veljavnimi določbami uredbe o ESPG ugotovila, da so izpolnjeni pogoji za dodelitev finančnega prispevka iz ESPG. POVZETEK VLOGE Vloga ESPG: || EGF/2014/004 ES/Comunidad Valenciana, kovinski izdelki Država članica: || Španija Zadevna regija (raven NUTS 2): || Colunidad Valenciana (ES52) Datum vložitve vloge: || 25. 3. 2014 Rok za potrditev prejema vloge in za zahtevo po predložitvi dodatnih informacij || 7. 4. 2014 Rok za predložitev dodatnih informacij: || 20. 5. 2014 Rok za dokončanje ocene: || 12. 8. 2014 Merilo za pomoč: || Člen 4(1)(b) uredbe o ESPG Sektor gospodarske dejavnosti (oddelek NACE Rev. 2): || Oddelek 25 („Proizvodnja kovinskih izdelkov, razen strojev in naprav“) Referenčno obdobje (devet mesecev): || 1. 4. 2013 – 31. 12. 2013 Število odpustov ali opustitev dejavnosti v referenčnem obdobju: || 633 Število upravičenih prejemnikov, ki naj bi sodelovali v ukrepih: || 300 Proračun za prilagojene storitve || 1 622 640 EUR Proračun za pripravo, upravljanje, širjenje informacij in obveščanje javnosti || 76 000 EUR Skupni proračun || 1 698 640 EUR Zaprošeni finančni prispevek iz ESPG || 1 019 184 EUR (60 % skupnih stroškov) OCENA VLOGE Postopek 4. Španski organi so vlogo EGF/2014/004 ES/Comunidad Valenciana, kovinski izdelki, vložili 25. marca 2014, tj. v 12 tednih od datuma, ko so bila izpolnjena merila za pomoč iz odstavkov 5 do 7 spodaj. Komisija je prejem vloge potrdila 7. aprila 2014, tj. v dveh tednih od datuma vložitve vloge. Isti dan je od španskih organov zahtevala dodatne informacije. Te so bile predložene v šestih tednih od datuma zahteve. Rok 12 tednov od prejema popolne vloge, v katerem mora Komisija oceniti skladnost vloge s pogoji za zagotovitev finančnega prispevka, se izteče 12. avgusta 2014. Upravičenost vloge Merila za pomoč 5. Španski organi so vlogo vložili v skladu z merilom za pomoč iz člena 4(1)(b) uredbe o ESPG, po katerem mora biti v referenčnem obdobju devetih mesecev v podjetjih, ki delujejo v isti gospodarski panogi po ravni oddelkov NACE Revizija 2 in so v eni regiji ali dveh sosednjih regijah na ravni NUTS 2 v državi članici, najmanj 500 delavcev, ki so bili odpuščeni. 6. Vloga se nanaša na delavce, ki so bili odpuščeni ali so opustili svojo dejavnost[3], v 142 podjetjih[4], ki delujejo v panogi, razvrščeni v oddelek 25 NACE Revizija 2 (Proizvodnja kovinskih izdelkov, razen strojev in naprav) na ravni NUTS 2 v regiji Comunidad Valenciana (ES52). 7. Devetmesečno referenčno obdobje traja od 1. aprila 2013 do 31. decembra 2013. Izračun števila odpustov in opustitev dejavnosti 8. Število odpustov je bilo izračunano, kot sledi: – 380 od dneva, ko je delodajalec v skladu s členom 3(1) Direktive Sveta 98/59/ES[5] pristojni javni organ uradno pisno obvestil o načrtovanih kolektivnih odpustih; Španski organi so potrdili, da je bilo teh 380 odpustov dejansko izvedenih, preden je Komisija dokončala oceno; ter – 253 od dneva dejanske prekinitve pogodbe o zaposlitvi ali njenega izteka v referenčnem obdobju. Upravičeni prejemniki 9. Skupno število upravičenih prejemnikov je 633. Povezava med odpusti ter svetovno finančno in gospodarsko krizo, ki je predmet Uredbe (ES) št. 546/2009 10. Da bi španski organi dokazali povezavo med odpusti presežnih delavcev ter svetovno finančno in gospodarsko krizo, ki je predmet Uredbe (ES) št. 546/2009, trdijo, da je sektor kovinskih izdelkov ključni ponudnik izdelkov za široko paleto proizvodnih dejavnosti, zlasti za ladjedelniški, gradbeni in avtomobilski sektor. Vse te sektorje je gospodarska kriza v Evropski uniji močno prizadela, kar so tudi že potrdile Komisija[6] in njene službe[7]. Poleg tega so še vedno veljavni argumenti iz prejšnjih vlog ESPG, povezanih s temi sektorji[8], zlasti tisti, predstavljeni v okviru dveh vlog Španije za pomoč iz ESPG, ki se nanašata na isti sektor[9]. Indeks industrijske proizvodnje (2010 = 100) Vir: Eurostat 11. Kot je razvidno iz zgornje preglednice, je bila povprečna letna rast indeksa industrijske proizvodnje v EU-28 med letoma 2000 in 2007, tj. pred finančno in gospodarsko krizo, približno 1,7 %; v prvem četrtletju leta 2008 je indeks za EU-28 dosegel najvišjo raven (112,8). Med aprilom 2008 in aprilom 2009 se je industrijska proizvodnja v EU-28 zmanjšala za več kot 22 odstotnih točk. Vendar pa je sledila sorazmerno dinamična oživitev, ki je trajala približno dve leti. Maja 2011 je industrijska proizvodnja spet upadla. Povprečen indeks industrijske proizvodnje EU za leto 2013 je primerljiv z ravnijo iz leta 2003. 12. V Španiji je povprečna letna rast indeksa industrijske proizvodnje do leta 2007 sledila enakemu trendu kot v EU-28. Vendar se je med aprilom 2008 in aprilom 2009 industrijska proizvodnja v Španiji zmanjšala za skoraj 27 odstotnih točk (pet odstotnih točk več kot na ravni EU-28). Od takrat si industrijska proizvodnja ni več opomogla in je nenehno upadala. Povprečen indeks industrijske proizvodnje Španije za leto 2013 je primerljiv z ravnijo iz leta 1994. 13. Španija spada med države članice, ki jih je svetovna finančna in gospodarska kriza najbolj prizadela. Negativni industrijski obeti, ki so posledica svetovne finančne in gospodarske krize, so privedli do manjšega povpraševanja in proizvodnje kovin in kovinskih izdelkov. Proizvodnja kovinskih izdelkov v Španiji je v letu 2009 v primerjavi s prejšnjim letom upadla za 23,3 %, med letoma 2008 in 2013 pa za 36,6 %. Proizvodnja kovinskih izdelkov (NACE Rev. 2, oddelek 25) v Španiji (indeks obsega proizvodnje 2010 = 100) Vir: Eurostat 14. Zmanjšanje proizvodnje v industriji je vplivalo na zaposlovanje. Španija je tako med letoma 2008 in 2012 izgubila skoraj 600 000 delovnih mest v industriji, od tega 150 000 v sektorju proizvodnje kovinskih izdelkov. Te izgube delovnih mest predstavljajo 24 % vseh delovnih mest v industriji in 35 % vseh delovnih mest v kovinskem sektorju. 15. V regiji Comunidad Valenciana so bile izgube delovnih mest v kovinskem sektorju še večje. Leta 2008 je bilo v regiji Comunidad Valenciana v kovinskem sektorju 35 868 delovnih mest, leta 2012 pa se je število delovnih mest zmanjšalo za 20 873. To predstavlja 43-odstotno zmanjšanje, kar je osem odstotnih točk več kot na nacionalni ravni. Dogodki, ki so povzročili odpuste in opustitve dejavnosti 16. Odpuščanje delavcev je sprožil strm padec proizvodnje kovinskih izdelkov v regiji Comunidad Valenciana, ki je posledica finančne in gospodarske krize. Promet v tem sektorju se je v obdobju 2008–2012 zmanjšal za 38,5 %, kar je posledično privedlo do odpustov in drugih prilagoditev, kot so začasna prekinitev dela in zmanjšanje števila delovnih ur. 17. Delovna mesta v kovinskem sektorju v regiji Comunidad Valenciana predstavljajo 7,4 % delovnih mest v tem sektorju na nacionalni ravni. Toda izgube delovnih mest v kovinskem sektorju v regiji Comunidad Valenciana predstavljajo 10 % vseh izgub delovnih mest v sektorju, kar kaže, da je kriza kovinarska podjetja v regiji Comunidad Valenciana prizadela huje od nacionalnega povprečja. To je mogoče delno pojasniti z dejstvom, da so kovinarska podjetja v regiji Comunidad Valenciana močno odvisna od gradbenega sektorja. Pomen gradbenega sektorja v tej regiji je bil izpostavljen že v prejšnjih vlogah ESPG[10]. Pričakovani vpliv odpustov na lokalno, regionalno ali nacionalno gospodarstvo in zaposlenost 18. Španski organi trdijo, da bodo odpusti v sektorju kovinskih izdelkov v regiji Comunidad Valenciana še dodatno poslabšali stanje brezposelnosti v regiji. Stopnja brezposelnosti v regiji Comunidad Valenciana Vir: Encuesta de población Activa (EPA)[11] 19. Kriza je močno prizadela zaposlovanje v regiji Comunidad Valenciana. Stopnja brezposelnosti v regiji je strmo narasla, in sicer se je z 9,6 % v prvem četrtletju leta 2008 povečala na 28,0 % v prvem četrtletju leta 2014. Španski organi trdijo, da bodo odpusti v sektorju kovin še dodatno poslabšali stanje brezposelnosti v prizadeti regiji, ki se zdi še posebej negotovo, saj kovinski sektor predstavlja 25,4 % delovnih mest v industrijskem sektorju v regiji. Poleg tega primanjkuje prostih delovnih mest zaradi vpliva krize na tradicionalne sektorje, kot so keramika, obutvena industrija in gradbeništvo ter tekstilna industrija, ki so zelo pomembni za gospodarstvo v regiji. Za podporo delavcem, ki so bili v regiji Comunidad Valenciana odpuščeni v vseh navedenih sektorjih, so bila zagotovljena sredstva iz ESPG[12]. Ciljni prejemniki in predlagani ukrepi Ciljni prejemniki 20. Po oceni naj bi v ukrepih sodelovalo 300 upravičenih prejemnikov. 21. Razčlenitev ciljnih prejemnikov po spolu, državljanstvu in starostni skupini: Kategorija || Število ciljnih prejemnikov Spol: || moški: || 258 || (86,0 %) || ženske: || 42 || (14,0 %) Državljanstvo: || državljani EU: || 296 || (98,7 %) || državljani tretjih držav: || 4 || (1,3 %) Starostna skupina: || od 15 do 24 let: || 9 || (3,0 %) || od 25 do 29 let: || 70 || (23,3 %) || od 30 do 54 let: || 206 || (68,7 %) || od 55 do 64 let: || 15 || (5,0 %) || starejši od 64 let: || 0 || (0,0 %) Upravičenost predlaganih ukrepov 22. Prilagojene storitve, ki bodo zagotovljene presežnim delavcem, vključujejo spodaj navedene ukrepe, ki so del usklajenega svežnja prilagojenih storitev, namenjenih ponovnemu vključevanju presežnih delavcev v zaposlitev. – Uvodna in informativna srečanja: to je prvi ukrep, ki bo na voljo vsem presežnim delavcem in vključuje: (1) splošna informativna srečanja in individualna informativna srečanja o zahtevanih spretnostih in usposabljanju, razpoložljivem svetovanju in programih usposabljanja ter o nadomestilih in spodbudah; (2) postopek prijave. – Poklicno informiranje in svetovanje: ta ukrep vključuje izdelavo profila sodelujočih delavcev in oblikovanje prilagojenega načrta za ponovno vključitev (faza I), delavnice o tehnikah iskanja zaposlitve (faza II) ter svetovanje in spremljanje prilagojene pomoči v celotnem obdobju izvajanja. – Posredovanje delovnih mest: ta ukrep bo vključeval intenzivno in proaktivno iskanje lokalnih in regionalnih zaposlitvenih možnosti s strani posrednikov delovnih mest ter poznejše usklajevanje ponudbe delovnih mest in povpraševanja po njih. Dopolnjeval naj bi samostojno iskanje zaposlitve posameznih upravičencev. Oblikovano bo spletišče, ki bo delavcem omogočalo dostop do nekaterih spletnih orodij, ki jim bodo pomagala pri samostojnem iskanju zaposlitve. – Usposabljanje: ta ukrep bo zajemal različne tečaje usposabljanja: (1) Poklicno usposabljanje in nadgradnja spretnosti. Poklicno usposabljanje se bo osredotočalo na potrdila o strokovni usposobljenosti, ki so na primer potrebna za ravnanje z živili, ter na sektorje in področja, ki ponujajo oz. bodo ponujali priložnosti, na primer na živilski sektor (varnost hrane, analiza tveganj in kritičnih kontrolnih točk (HACCP)[13], program 6-Sigma[14] itd.), preprečevanje poklicnih tveganj ter standarde za nadzor kakovosti in okoljske standardov (ISO 9001[15], ISO 14000[16], Evropska fundacija za upravljanje kakovosti (EFQM)[17] itd.), nadgradnja spretnosti (tj. poklicno usposabljanje znotraj istega sektorja) pa bo usmerjena v izboljšanje obstoječih spretnosti udeležencev. Nadgradnja spretnosti bo oblikovana tako, da bo zadovoljila prihodnje potrebe proizvajalcev kovinskih izdelkov, npr. glede tehnik varjenja (kot so varjenje TIG, MIG/MAG[18], posebne tehnike varjenja itd.); strojnega projektiranja (2D in 3D, CAD, integracijski sistemi CAD-CAM); popravljanja strojev in orodij; programiranja obdelovalnih strojev CNC[19] itd. Pričakuje se, da se bo tega usposabljanja udeležilo okrog 200 delavcev. (2) Usposabljanje na področju generičnih spretnosti. Ponudba usposabljanj bo vključevala usposabljanje na področju različnih znanj in spretnosti, ki prispevajo k boljši delovni uspešnosti, kot so IKT, tuji jeziki, upravljanje podjetij itd. Ocenjuje se, da se bo tega usposabljanja udeležilo 100 delavcev. (3) Usposabljanje na delovnem mestu. V sodelovanju z lokalnimi podjetji bo potekalo usposabljanje na delovnem mestu, ki bo dopolnjevalo dejavnosti poklicnega usposabljanja in preusposabljanja za udeležence. Za upravičence bo to priložnost, da se učijo v resničnem delovnem okolju, za podjetja, ki sodelujejo pri ukrepu, pa bo to način preizkušanja strokovne usposobljenosti potencialnih kandidatov za zaposlitev. Ocenjuje se, da se bo tega usposabljanju udeležilo 40 delavcev. – Spodbujanje podjetništva: ta ukrep zagotavlja pomoč odpuščenim delavcem, ki želijo ustanoviti svoje podjetje, ter vključuje: (1) posebne dejavnosti usposabljanja, ki zajemajo elemente, kot so razvoj poslovnih zamisli, načrtovanje, izvajanje študij izvedljivosti, zbiranje sredstev itd.; ter (2) prilagojeno mentorstvo med celotnim procesom ustanavljanja podjetja in pomoč pri upravnih zahtevah. Udeleženci lahko storitve mentorstva izkoristijo tudi po ustanovitvi svojega podjetja. Delavci, ki morajo izboljšati svoje spretnosti na področju upravljanja podjetja, bodo ustreznega usposabljanja deležni v sklopu usposabljanja na področju generičnih spretnosti. – Spodbuda za ustanovitev podjetja: upravičenci, ki se ponovno zaposlijo z ustanovitvijo lastnega podjetja, bodo prejeli pavšalni znesek v višini 3 000 EUR. Ta spodbuda je namenjena kritju stroškov ustanavljanja podjetja. – Nadomestilo za iskanje zaposlitve: ko bodo upravičenci dosegli dogovorjene mejnike v načrtu ponovne vključitve na trg dela, bodo prejeli enkratno nadomestilo v višini 300 EUR. – Prispevek za potne stroške: delavci, ki sodelujejo pri ukrepih, bodo prejeli prispevek za potne stroške. Končni znesek bo izračunan na podlagi razdalje in števila dni udeležbe. Ocenjuje se, da bi lahko udeleženci v povprečju prejeli 400 EUR. – Spodbuda za zaposlovanje: upravičenci, ki se ponovno zaposlijo s pogodbo za vsaj tri mesece, bodo prejeli enkratno subvencijo plače v višini 700 EUR, da se jih (predvsem starejše upravičence) spodbudi k sprejetju ponovne zaposlitve, zlasti kadar so ponujeni pogoji manj privlačni kot pri njihovih prejšnjih zaposlitvah. 23. Predlagani ukrepi so aktivni ukrepi na trgu dela v okviru upravičenih ukrepov, določenih v členu 7 uredbe o ESPG. Ti ukrepi ne nadomeščajo pasivnih ukrepov socialne zaščite. 24. Španski organi so predložili zahtevane informacije o ukrepih, ki so za zadevna podjetja obvezni v skladu z nacionalno zakonodajo ali kolektivnimi pogodbami. Potrdili so, da finančni prispevek iz ESPG ne bo nadomestil takšnih ukrepov. Predvideni proračun 25. Ocenjeni skupni stroški znašajo 1 698 640 EUR in vključujejo izdatke za prilagojene storitve v višini 1 622 640 EUR ter izdatke za pripravo, upravljanje, širjenje informacij in obveščanje javnosti ter nadzor in poročanje v višini 76 000 EUR. 26. Skupni zaprošeni finančni prispevek iz ESPG znaša 1 019 184 EUR (60 % skupnih stroškov). Ukrepi || Predvideno število udeležencev || Predvideni stroški na udeleženca (v EUR) (*) || Ocenjeni skupni stroški (v EUR) (odstotni delež celote) (**) Prilagojene storitve (ukrepi v skladu s členom 7(1)(a) in (c) uredbe o ESPG) Uvodna in informativna srečanja (Acogida) || 300 || 300 || 90 000 Poklicno informiranje in svetovanje (Orientación profesional personalizada) || 300 || 750 || 225 000 Posredovanje delovnih mest (Intermediación laboral) || 300 || 900 || 270 000 Usposabljanje (Formación) || 300 || 1 987 || 596 000 Spodbujanje podjetništva (Emprendimiento) || 30 || 1 638 || 49 140 Spodbuda za ustanovitev podjetja (Incentivo a la constitución de negocios) || 20 || 3 000 || 60 000 Vmesni seštevek (a): || || 1 290 140 (79,5 %) Nadomestila in spodbude (ukrepi v skladu s členom 7(1)(b) uredbe o ESPG) || || Nadomestilo za iskanje zaposlitve (Incentivo a la participación) || 300 || 300 || 90 000 Prispevek za potne stroške (Ayudas por desplazamientos) || 300 || 400 || 120 000 Spodbuda za zaposlovanje (Incentivo a la reinserción) || 175 || 700 || 122 500 Vmesni seštevek (b): || || 332 500 (20,5 %) Ukrepi v skladu s členom 7(4) uredbe o ESPG: 1. Priprava || || 0 2. Upravljanje || || 58 000 3. Širjenje informacij in obveščanje javnosti || || 9 000 4. Nadzor in poročanje || || 9 000 Vmesni seštevek (c): || || 76 000 (4,47 %) Skupni strošek (a + b + c): || || 1 698 640 (*) Da bi se izognili decimalkam, so bili predvideni stroški na delavca zaokroženi. Ta zaokrožitev pa ne vpliva na skupne stroške posameznega ukrepa, ki ostanejo taki, kot so navedeni v vlogi, ki jo je vložila Španija. (**) Seštevki se zaradi zaokroževanja ne ujemajo. 27. Stroški ukrepov, ki so v zgornji preglednici določeni kot ukrepi v skladu s členom 7(1)(b) uredbe o ESPG, ne presegajo 35 % skupnih stroškov usklajenega svežnja prilagojenih storitev. Španski organi so potrdili, da so ti ukrepi pogojeni z aktivno udeležbo prejemnikov v dejavnostih iskanja zaposlitve ali usposabljanja. 28. Španski organi so potrdili, da stroški naložb za samozaposlitev, ustanavljanje podjetij in delavske prevzeme ne bodo presegli 15 000 EUR na upravičenca. Obdobje upravičenosti izdatkov 29. Španski organi so prilagojene storitve za ciljne prejemnike začeli izvajati 20. junija 2014. Izdatki za ukrepe iz točke 22 bodo torej upravičeni do finančnega prispevka iz ESPG od 20. junija 2014 do 20. junija 2016. 30. Španski organi so imeli od 20. junija 2014 upravne izdatke za izvajanje ESPG. Izdatki za pripravo, upravljanje, širjenje informacij in obveščanje javnosti ter nadzor in poročanje bodo zato upravičeni do finančnega prispevka iz ESPG od 20. junija 2014 do 20. decembra 2016. Dopolnjevanje z ukrepi, financiranimi iz nacionalnih skladov ali skladov Unije 31. Španski organi so potrdili, da se za zgoraj opisane ukrepe, za katere se prejme finančni prispevek iz ESPG, ne bo prejel finančni prispevek iz drugih finančnih instrumentov Unije. 32. Glavni cilji operativnih programov ESS v obdobju 2007–2013 za regijo Comunidad Valenciana so spodbujanje delavcev k vseživljenjskemu učenju in znižanje tveganja šolskega osipa, osredotočajo pa se na najbolj ranljive ali ljudi, ki jim grozi socialna izključenost, zlasti mlade delavce ali delavce, starejše od 45 let, ter ženske in invalide. Čeprav bi bili nekateri ukrepi ESPG lahko podobni ukrepom ESS, obstaja razlika: ukrepi ESPG imajo edinstveno in posebno naravo (usmerjeni so v sektor in določeno skupino prebivalstva), so individualno prilagojeni in se izvajajo v intenzivni obliki. Stalno spremljanje ukrepov ESS in ESPG s podobnimi cilji in zadevnih delavcev bo preprečilo prekrivanje med ukrepi ESS in ESPG. 33. Viri nacionalnega vnaprejšnjega financiranja ali sofinanciranja so: 30 % celotnega proračuna bo financiranih iz javnih sredstev Generalitat Valenciana (avtonomne vlade regije Comunidad Valenciana) in zlasti iz SERVEF (javnih služb za zaposlovanje avtonomne vlade); združenje delodajalcev Federación Empresarial metalúrgica valenciana-FEMEVAL ter sindikata UGT-PV in CCOO-PV pa bodo skupaj prispevali 10 % celotnega proračuna. Postopki za posvetovanje s ciljnimi prejemniki ali njihovimi predstavniki ali socialnimi partnerji ter lokalnimi in regionalnimi organi 34. Španski organi so navedli, da je bil usklajeni sveženj prilagojenih storitev pripravljen v sodelovanju s socialnimi partnerji FEMEVAL, UGT-PV in CCOO-PV, ki so v odstavku 33 navedeni kot vir sofinanciranja. Socialni partnerji so bili v tretjem četrtletju leta 2013 zaskrbljeni zaradi hitrega izginjanja delovnih mest v kovinskem sektorju in so službo za zaposlovanje regije Comunidad Valenciana (SERVEF) obvestili o svoji pripravljenosti, da podprejo vlogo za sredstva iz ESPG za delavce, ki so bili odpuščeni v kovinskem sektorju. Decembra (16. in 23. decembra), januarja (10. in 28. januarja) in februarja (3. februarja) so sledila številna tehnična srečanja, na katerih so razpravljali in se dogovorili o osnutku vloge, zlasti o vsebini in časovnem razporedu ukrepov, pa tudi o dodelitvi vlog in razdelitvi nalog. Sistemi upravljanja in nadzora 35. Vloga vsebuje podroben opis sistema upravljanja in nadzora, ki opredeljuje odgovornosti zadevnih organov. Španija je Komisijo obvestila, da bodo finančni prispevek upravljali in nadzorovali isti organi, ki upravljajo in nadzorujejo ESS. Posredniški organ za organ upravljanja bo SERVEF. Zaveze zadevne države članice 36. Španski organi so dali vsa potrebna zagotovila v zvezi z naslednjim: – pri dostopu do predlaganih ukrepov in njihovem izvajanju se bosta spoštovali načeli enakosti obravnave in nediskriminacije; – upoštevane so bile zahteve nacionalne zakonodaje in zakonodaje EU o kolektivnem odpuščanju; – predlagani ukrepi bodo zagotovili podporo posameznim delavcem in se ne bodo uporabljali za prestrukturiranje podjetij ali sektorjev; – za predlagane ukrepe se ne bo prejela finančna podpora iz drugih skladov ali finančnih instrumentov Unije in preprečeno bo kakršno koli dvojno financiranje; – predlagani ukrepi bodo dopolnjevali ukrepe, financirane iz strukturnih skladov; – finančni prispevek iz ESPG bo usklajen s postopkovnimi in materialnopravnimi pravili Unije o državni pomoči. PRORAČUNSKE POSLEDICE Predlog proračuna 37. Sredstva ESPG ne smejo presegati najvišjega letnega zneska 150 milijonov EUR (cene iz leta 2011), kot je določeno v členu 12 Uredbe Sveta (EU, Euratom) št. 1311/2013 z dne 2. decembra 2013 o večletnem finančnem okviru za obdobje 2014–2020[20]. 38. Komisija po proučitvi vloge glede na pogoje iz člena 13(1) uredbe o ESPG ter ob upoštevanju števila ciljnih prejemnikov, predlaganih ukrepov in ocenjenih stroškov predlaga uporabo sredstev ESPG v znesku 1 019 184 EUR, kar pomeni 60 % skupnih stroškov predlaganih ukrepov, da se zagotovi finančni prispevek na podlagi vloge. 39. Predlagani sklep o uporabi sredstev ESPG bosta skupaj sprejela Evropski parlament in Svet v skladu s točko 13 Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju[21]. Sorodni akti 40. Ko Komisija predloži ta predlog sklepa o uporabi sredstev ESPG, Evropskemu parlamentu in Svetu hkrati predloži tudi predlog za prerazporeditev zneska v višini 1 019 184 EUR v ustrezno proračunsko postavko. 41. Ko Komisija sprejme ta predlog sklepa o uporabi sredstev ESPG, istočasno sprejme sklep o finančnem prispevku z izvedbenim aktom, ki začne veljati na datum, ko Evropski parlament in Svet sprejmeta predlagani sklep o uporabi sredstev ESPG. Predlog SKLEP EVROPSKEGA PARLAMENTA IN SVETA o uporabi sredstev Evropskega sklada za prilagoditev globalizaciji v skladu s točko 13 Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju (vloga EGF/2014/004 ES/Comunidad Valenciana, kovinski izdelki) EVROPSKI PARLAMENT IN SVET EVROPSKE UNIJE STA – ob upoštevanju Pogodbe o delovanju Evropske unije, ob upoštevanju Uredbe (EU) št. 1309/2013 Evropskega parlamenta in Sveta z dne 17. decembra 2013 o Evropskem skladu za prilagoditev globalizaciji (2014–2020) in razveljavitvi Uredbe (ES) št. 1927/2006[22], zlasti člena 15(4) Uredbe, ob upoštevanju predloga Evropske komisije, v skladu s postopkom iz točke 13 Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju[23], ob upoštevanju naslednjega: (1) Evropski sklad za prilagoditev globalizaciji (ESPG) je bil ustanovljen za zagotavljanje podpore delavcem, ki so postali presežni, in samozaposlenim osebam, ki so opustile dejavnost, zaradi velikih strukturnih sprememb v svetovnih trgovinskih tokovih, ki so posledica globalizacije, ter za pomoč pri njihovi ponovni vključitvi na trg dela. (2) Sredstva ESPG ne presegajo najvišjega letnega zneska 150 milijonov EUR (cene iz leta 2011), kot je določeno v členu 12 Uredbe Sveta (EU, Euratom) št. 1311/2013 o večletnem finančnem okviru za obdobje 2014–2020[24]. (3) Španija je 25. marca 2014 vložila vlogo za uporabo sredstev ESPG v zvezi z odpusti[25] v 142 podjetjih, ki delujejo v panogi, razvrščeni v oddelek 25 NACE Revizija 2 (Proizvodnja kovinskih izdelkov, razen strojev in naprav)[26], v regiji Comunidad Valenciana na ravni NUTS 2 (ES24), ter jo dopolnila z dodatnimi informacijami, kot je določeno v členu 8(3) Uredbe (EU) št. 1309/2013. Vloga izpolnjuje zahteve za določitev finančnega prispevka iz ESPG iz člena 13 Uredbe (EU) št. 1309/2013. (4) Zato bi bilo treba uporabiti sredstva ESPG, da se zagotovi finančni prispevek v višini 1 019 184 EUR za vlogo, ki jo je vložila Španija – SPREJELA NASLEDNJI SKLEP: Člen 1 V okviru splošnega proračuna Evropske unije za proračunsko leto 2014 se iz ESPG uporabi vsota 1 019 184 EUR v odobritvah za prevzem obveznosti in odobritvah plačil. Člen 2 Ta sklep se objavi v Uradnem listu Evropske unije. V Bruslju, Za Evropski parlament Za Svet Predsednik Predsednik [1] UL L 347, 20.12.2013, str. 855. [2] Uredba (ES) št. 1893/2006 Evropskega parlamenta in Sveta z dne 20. decembra 2006 o uvedbi statistične klasifikacije gospodarskih dejavnosti NACE Revizija 2 in o spremembi Uredbe Sveta (EGS) št. 3037/90, kakor tudi nekaterih uredb ES o posebnih statističnih področjih (UL L 393, 30.12.2006, str. 1). [3] V smislu člena 3 uredbe o ESPG. [4] Za seznam zadevnih podjetij in število odpuščenih presežnih delavcev glej Prilogo 1. [5] Direktiva Sveta 98/59/ES z dne 20. julija 1998 o približevanju zakonodaje držav članic v zvezi s kolektivnimi odpusti (UL L 225, 12.8.1998, str. 16). [6] COM(2009) 104 final, 25.2.2009, Sporočilo Komisije – „Odziv na krizo v evropski avtomobilski industriji“. [7] Eurostat – Statistika v središču št. 61/2011 o industriji, trgovini in storitvah, „Gradbeništvo v EU-27 v drugem četrtletju 2011 upadlo za 16 % v primerjavi z uspešnim obdobjem pred krizo“ (http://epp.eurostat.ec.europa.eu/cache/ITY_OFFPUB/KS-SF-11-061/EN/KS-SF-11-061-EN.PDF). [8] Za ladjedelniško industrijo glej: EGF/2010/006 PL/H. Cegielski-Poznan, EGF/2010/025 DK/Odense Steel Shipyard in EGF/2011/008 DK/Odense Steel Shipyard. Za gradbeni sektor glej: EGF/2011/006 ES/Comunidad Valenciana, gradnja stavb, EGF/2011/009 NL/Gelderland, gradnja stavb 41, EGF/2011/012 NL/Noord Brabant-Zuid Holland in EGF/2011/017 ES/Aragón, gradnja stavb. Za avtomobilski sektor, glej: EGF/2009/019 FR/Renault, EGF/2010/002 ES/Cataluña, avtomobilska industrija in 2011/003 DE/Arnsberg in Düsseldorf, avtomobilska industrija. [9] COM(2012) 451 v zvezi z EGF/2011/019 ES/Galicia, kovinski izdelki, in COM (2012) 620 v zvezi z EGF/2011/018 ES País Vasco, kovinski izdelki. [10] EGF/2011/006 ES Comunidad Valenciana, gradnja, COM(2012) 053, in tri vloge, povezane s pomožnimi industrijami v gradbenem sektorju: EGF/2009/014 ES Comunidad Valenciana, keramična industrija, COM(2010) 216; EGF/2010/005 ES Comunidad Valenciana, naravni kamen, COM(2010) 617; in EGF/2013/004 ES Comunidad Valenciana, gradbeni material, COM(2013) 635. [11] EPA (raziskava o delovni sili): http://www.datosmacro.com/paro-epa/ccaa/valencia?sector=Tasa-de-paro&sc=EPA-. [12] Za gradbeni sektor in z njim povezane industrije glej opombo št. 10; za tekstilni sektor glej EGF/2010/009 ES Comunidad Valenciana, tekstilna industrija, COM(2010) 613 in EGF/2013/008 ES Comunidad Valenciana, tekstilna industrija, COM(2014) 45; in za obutveno industrijo glej EGF/2011/020 ES Comunidad Valenciana, obutvena industrija, COM(2012) 204. [13] Analiza tveganj in kritičnih kontrolnih točk (HACCP). [14] Program Six Sigma je skupek tehnik in orodij za izboljšanje procesov. [15] ISO 9001 določa zahteve za sistem upravljanja kakovosti. [16] Standardi ISO 14000 obravnavajo različne vidike ravnanja z okoljem. [17] Model kakovosti EFQM, ki ga je opredelila Evropska fundacija za upravljanje kakovosti. [18] Varjenje volframa z inertnim plinom (varjenje TIG), varjenje kovin z inertnim plinom/aktivnim plinom (varjenje MIG/MAG). [19] Računalniško numerično krmiljeni (CNC) obdelovalni stroji. [20] UL L 347, 20.12.2013, str. 884. [21] UL C 373, 20.12.2013, str. 1. [22] UL L 347, 20.12.2013, str. 855. [23] UL C 373, 20.12.2013, str. 1. [24] UL L 347, 20.12.2013, str. 884. [25] V smislu člena 3(a) uredbe o ESPG. [26] Uredba (ES) št. 1893/2006 Evropskega parlamenta in Sveta z dne 20. decembra 2006 o uvedbi statistične klasifikacije gospodarskih dejavnosti NACE Revizija 2 in o spremembi Uredbe Sveta (EGS) št. 3037/90 kakor tudi nekaterih uredb ES o posebnih statističnih področjih (UL L 393, 30.12.2006, str. 1). PRILOGA Podjetja in število odpuščenih delavcev ABANTIA INSTALACIONES, SA || 1 || INDUSTRIAL ANREU SL || 1 ABANTIA TICSA, SAU || 3 || INDUSTRIAS JOSE TAMARIT MORENO SL || 1 ABELLÓN METAL, S.L. || 1 || INDUSTRIAS MECANICAS ROYSER S.L || 1 ACEROS Y OXICORTE ALICANTE S.L. || 1 || INDUSTRIAS METÁLICAS CARBÓ SA || 47 ADOLFO ALBA, S.L. || 1 || INDUSTRIAS OCHOA S.L || 1 ALMACENES METALURGICOS SAU - GRUPO ALMESA || 1 || INDUSTRIAS TAMS S.L || 1 ALMERICH CARPINTERIA METALICA SL || 1 || INDUSTRIAS YUK, SA || 1 ALMESA ALME SA || 1 || INFAC SL || 3 ALPHA DESSIN S.L || 2 || JUMAVI ILUMINACION, S.L. || 1 ALUCASMI, S.L. || 1 || KEMMERICH IBERICA S.L || 1 ALUMINIOS JOSE LUIS, S.L. || 1 || KOSY, S.L. || 1 ALUMINIOS JUCRIMA, S.L. || 1 || LAMAS Y ESTANTERIAS, S.L. || 1 ALUMINIOS MONFORTE SL || 1 || LUMOSA METALES S.L || 1 ALUMINIOS RAMJO SL || 2 || MANUFACTURAS TALLMAR S.L || 1 ALUMINIOS VER ASL || 1 || MANUFACTURAS VICEDO S.L || 1 ALUMINIS FAVARA, C.B. || 1 || MAR EXPLOT SLU || 2 ALUMINIS VIDAL TELLOLS, SL || 1 || MASSET Y CATALA FRANCISCO-ANTONIO || 1 ALUPLEX S.L || 1 || MATRICERIA Y DECOLETAJE, S.L. || 2 ANDEVAL, S.L. || 1 || MATRICERIA Y ESTAMPACION F. SEGURA SLU || 1 ANTONIO GARCIA SANCHEZ || 1 || MATRICES ALCANTARA, S.L. || 1 APLICACIONES TÉCNICAS DE LA ENERGÍA SL || 120 || MATRITRES, S.L. || 1 ARCELOMITTAL || 3 || METAL CRIS-JOHN, S.L. || 1 ATECMAN VIALES SL || 1 || METALDYNE SINTERED COMPONENTS ESPAÑA, S.L. || 1 AUTOMATISMOS COS-MAR, S.L. || 1 || METALES TRABAJOS Y SERVICIOS SL || 6 BELSERHER, S.L. || 1 || METALESA, S.L. || 2 CALDERERI E INSTALACIONES GOMEZ ALMERO S.L. || 4 || METALICAS ELCHE SL || 1 CANDELA ALUMINIOS Y VIDRIO, S.L. || 1 || METALURGICAS ASPRILLAS, S.L. || 1 CARMELO RESINA MANZANO || 1 || MODELOS ATIENZA S.L. || 2 CASTELLANO HERRAJES, COOP. V || 1 || MONTAJES PUENTES & PUENTES, SL || 1 CERRAJERIA DOMINGO SERNA, S.L. || 1 || NIQUELADOS VALENCIA S.L || 1 CERRAJERIA HERMANOS GARCIA S.L. || 4 || ORMET S.L || 2 CERRAJERIA MORATO, S.L. || 1 || PEREZ CAMPILLO FRANCISCO JAVIER || 1 CERRAJERIA SAN NICOLAS S.L || 1 || PERFIL 10 S.L. || 1 CERRAJERIA SILJO, S.L. || 1 || POLIESTER COLOR SA || 1 COLOREAR SL || 14 || PRODUCCIONES SIDERÚRGICAS DEL MEDITERRANEO SA - PROSIMED || 21 COPIMETAL, S.L. || 1 || PROFILTEK SPAIN SA || 3 CORPORACION SRB ENERGY, S.L. || 3 || RAMON PERAL SL || 1 CREACIONES METALICAS SL || 1 || RANMAR S.L || 46 CUATROMETAL 2010 S.L.L || 1 || RECUBRIMIENTOS TECNICOS DE PINTURA S.L || 1 CUSTOCROM S.L || 1 || RECUPERACION Y AFINAJE DE METALES SA || 1 DIMENSION TECNICA 2012, S.L. || 2 || REUNIÓN INDUSTRIAL, S.L.U. || 1 DISEÑO Y TECNOLOGIA DE MATRICES, S.L. || 1 || RICAMA, S.L. || 1 DISYTEC S.L || 1 || ROLSER SA || 1 DOBON Y TAMARIT, SL || 2 || ROTULACIONES RAPSA SOCIEDAD LIMITADA || 1 E.M.P.A., S.L. || 1 || RUTALCHI, S.A. || 2 ENDAL SL || 1 || SAF EQUIPAMIENTO COMERCIAL SA || 3 ENVASES METÁLICOS EUROBOX S.L. || 1 || SAMUEL ESPI S.L. || 1 ENVOLVENTES METALICAS JM, S.L. || 1 || SANTIAGO GUTIERREZ AGUSTIN || 1 EPOXIPLAST, S.L. || 1 || SEMI SA || 2 ESMET FABRICADOS METALICOS, S.L. || 2 || SENDA RECUBRIMIENTOS, S.L. || 1 ESTRUCTURAS Y CUBIERTAS 2000, S.L. || 5 || SERGIO JOSE PEÑALVER SANSANO || 1 ESTRUCTURAS FERROMAR, SL || 3 || SERVIMETAL ARTESANIA SL || 1 ESTRUCTURAS METÁLICAS EMCASA S.L. || 1 || SOMYCOL S.L. || 3 FABRICACION Y COMERCIALIZACION COMPONENTES D MATRICERIA, S.L || 1 || SUMINISTROS PAIPORTA, S.L. || 1 FAURECIA AUTOMOTIVE ESPAÑA S.A || 1 || TALLERES LUARTO, S.L. || 5 FEDERICO GINER S.A. || 2 || TALLERES MOLINER SL || 3 FERRO ADBRO, S.L. || 1 || TALLERES SANZ BALLESTER SL || 1 FERROS TECA SRL || 1 || TECNIALFER, S.L. || 3 FORJA GARCIA, S.L. || 1 || TECNICA Y MANIPULACION DE CHAPA S.L || 4 FRANCISCO JAVIER GARCIA S.L || 1 || TECNIMAHER, S.L. || 1 GALOL, S.A. || 1 || THYSSEN ROS CASARES, S.A. || 1 GARCIA ALBEROLA E HIJOS, S.L. || 7 || THYSSENKRUPP GALMED || 164 GAVIOTA SIMBAC, S.L. FORJAS DEL VINALOPO || 1 || TOSSAL SERVICIOS INTEGRADOS S.L. || 1 GOMEZ MADRID SOLUCIONES METALICAS, S.L.U. || 1 || TRANSFORMACIONES INDUSTRIALES DEL MEDITERRANEO, S.A. || 1 HERCOR SL || 3 || TROQUELES QUIRANT SL || 1 HEREDEROS DE MIGUEL GRACIA SL || 15 || UNION INDUSTRIAL XATIVA S.L. || 4 HIERROS Y ACEROS ASPE, S.L. || 1 || VALMECA S.A || 2 HIERROS Y ESTRUCTURAS BENIGANIM, S.L. || 2 || VICENTE CALABUIG E HIJOS S.A || 1 HIJOS DE MANUEL PARDO PASTOR, SL || 3 || VICENTE VILA, S.L. || 1 HISPAMIG, S.L. || 2 || VILAMAQ S.L || 1 INDUSTRIA METALGRAFICA VALENCIANA SA || 1 || WOODEQUIP, S.L. || 1 Skupno število podjetij: 142 || Skupno število odpuščenih delavcev: || 633 Skupno število samozaposlenih oseb, ki so prenehale opravljati dejavnost: || 0 Skupaj (delavci in samozaposlene osebe): || 633